# Анника Хокке

Анника Мария Хокке (нем. Annika Hocke; 16 июль 2000({{padleft:2000|4|0}}-{{padleft:7|2|0}}-{{padleft:16|2|0}}) (24 йәш), Берлин) — Роберт Кункель менән парлы шыуыуҙа сығыш яһаусы немец фигурисы. 2019 йылда Германия чемпионатында Һәм 2020 йылда Bavarian Open чемпионатында көмөш призёрҙар.
Элекке партнёры Рубен Бломмарт менән бергә 2017 йылда Ice Star, 2018 йылда Bavarian Open, 2018 йылда Халыҡ-ара Ницца Кубогы һәм 2018 йылда Германия чемпионатының көмөш призеры. 2018 йылда ҡышҡы Олимпия уйындарында 16-сы урынды яулайҙар.
Хокке элегерәк ҡатын-ҡыҙҙар араһында шыуыуҙа сығыш яһай, 2017 йылғы Германия чемпионатының бронза призёры була. Ул 2016 йылда үҫмерҙәрҙең ҡышҡы Олимпия уйындарында 11-се урынды биләй.

# Анника Хокке
## Биографияһы

Анника Хокке 2000 йылдың 16 июлендә Берлинда тыуған, бала сағын Целендорфта үткәрә. Ата-әсәһе Сильвия Варнке һәм Ансгар Хокке журналист булып эшләй.

# Анника Хокке
## Карьераһы
### Яңғыҙ шыуыу

Хокке конькиҙа 2005 йылда дүрт йәшендә шыуа башлай. Тәүге күнегеү урыны уның өсөн Вильмерсдорфтағы боҙ һырғалаҡ була. 2014 йылдың ғинуарында ул Германия чнмпионатында балалар араһында (13 йәшкә тиклем) алтын яулай. Мануэл Махон етәкселегендә күнекмәләр ала.
2015/2016 миҙгелендә Хокке өс халыҡ — ара ярыштарҙа өс үҫмерҙәр миҙалын яулай — Ригала Volvo Open Cup ярышында көмөш, Дортмунд ҡалаһында NRW Trophy ярышында алтын һәм Будапештта Santa Claus Cup ярышында алтын миҙал ала. 2016 йылдың ғинуарында Германия чемпионатында юниорҙар араһында көмөш миҙал яулай. Февралдә үҫмерҙәрҙең 2016 йылғы Ҡышҡы Олимпия уйындарында Германия өсөн сығыш яһай. Ҡатын-ҡыҙҙарҙың яңғыҙ шыуыуында Хокке ҡыҫҡа программала 15-се урынды биләй, ирекле программала 10-сы урынды һәм суммала 11-се урында була. Ҡатнаш йыйылма команда турнирында ул йәрәхәт арҡаһында төшөп ҡалған Каори Сакамотоны алмаштыра. Анника ҡатын-ҡыҙҙар шыуыуында 6-сы урынды, ә уның командаһы 8-се урынды биләй

# Анника Хокке
## Карьераһы
### Парлы шыуыу

2014 йылдың сентябрендә Хокке парлы шыуыуҙа Юрий Гнилозубов менән ҡатнаша. Улар 2015 йылдың февралендә International Challenge Cup турнирында йәш үҫмерҙәр парында дүртенсе урынды биләй.

# Анника Хокке
## Карьераһы
### Парлы шыуыу
#### Миҙгел 2019/20

Хокке һәм Рубен Бломмарт бергә 2017 йылдың 9 февралендә шыуа башлай. Бер йыл үткәс, 2018 йылдың февралендә, пар [[2018 ҡышҡы олимпия уйындары|Пхенчханда Олимпия уйындарында сығыш яһай һәм ун алтынсы урынды биләй. Донъя чемпионатында 2018 йылдың мартында улар өсөнсө урынды яулай. Хокке һәм Бломмарт 2019|2019 йылғы фигуралы шыуыу буйынса донъя чемпионатынан һуң парҙың тарҡалыуы тураһында иғлан итә, унда улар ун дүртенсе урында була.
Анника Хокке үҙенең яңы партнеры Роберт Кункель булыуы тураһында иғлан итә. Хокке элегерәк Олимпия уйындарында ҡатнашһа ла, пар әле халыҡ-ара үҫмерҙәр ярышында ҡатнаша алмай. Хокке һәм Кункель үҫмерҙәр Гран-при ярышында ҡатнашырға ҡарар итә, улар Хорватияла һәм Польшала сығыш яһап, ике бронза миҙал яулай. Үҫмерҙәр араһында парлы шыуыуҙа берҙән-бер булып, Гран-при финалына сығалар. Улар алтынсы урынды ала. Өлкәндәр кимәлендә Хокке / Кункель 2019 Cup Warsaw сығыш яһай, унда алтынсы урынды биләй, ә һуңынан 2020 йылғы Германияның милли чемпионатында һәм 2020 Open Bavarian көмөш миҙал яулай. 2020 йылда Европа чемпионатында улар етенсе урынды биләй.
Хокке/Кункель миҙгелде 2020 йылда юниорҙар араһында донъя чемпионатында тамамлай, унда дүртенсе урынды биләй һәм ирекле программала өсөнсө урын алып, бәләкәй бронза яулай. Әммә ирекле программала хата ебәреү арҡаһында дөйөм миҙал ала алмайҙар. Шуға ҡарамаҫтан, Хокке былай тип билдәләй: «Беҙҙең үҫмерҙәр араһындағы беренсе һәм һуңғы чемпионат иҫ киткес булды» Улар Монреалдә өлкәндәр донъя чемпионатында ҡатнашырға тейеш була, әммә коронавирус пандемияһы арҡаһында, чемпионат үтмәй.

# Анника Хокке
## Карьераһы
### Парлы шыуыу
#### Миҙгел 2020/2021

Дауам итеүсе пандемия шарттарында 2020 йылда Хокке һәм Кункель Nebelhorn Trophy 2020 миҙгелен башлайҙар, унда Европала күнекмә алған спортсылар ғына ҡатнаша. Ҡыҫҡа программала улар ватандаштары Минерва Хазе һәм Нолан Зегерттан ҡалышып, икенсе урынды яулай. Уларҙың көнәркәштәре йәрәхәт арҡаһында төшөп ҡалһа ла, немецтар ирекле программала итальян командаһындағы Ребекка Гиларди һәм Филиппо Амброзининан ҡалыша һәм көмөш миҙал яулай.
Хокке һәм Кункель Internationaux de France 2020 өлкәндәрҙең Гран-при серияһында тәүгә сығыш яһарға тейеш булалар, әммә ярыш пандемия арҡаһында үткәрелмәй.

# Анника Хокке
## Һөҙөмтәләр
### Кункель менән парлы шыуыу

| Ярыш | 19/20 | 20/21 |
| Донъя чемпионаты | C | 13 |
| Европа чемпионаты | 7 | |
| GP Trophée de France | | C |
| Германия чемпионаты | 2 | WD |
| CS NebelhornTrophy | | 2 |
| CS Warsaw Cup | 6 | |
| Юниорҙар араһында донъя чемпионаты | 4 | |
| JGP Финал | 6 | |
| JGP Хорватия | 3 | |
| JGP Польша | 3 | |
| TBD = ярыш белдерә; WD = Төшә; C = Ярыш юҡҡа сығарыу |||

# Анника Хокке
## Һөҙөмтәләр
### Бломмарт менән парлы шыуыу

| Ярыш | 2017/18 | 2018/19 |
| Олимпия уйындары | 16 | |
| Донъя чемпионаты | 13 | 14 |
| Европа чемпионаты | 8 | |
| GP Skate America | | 7 |
| GP NHK Trophy | | WD |
| Германия чемпионаты | 3 | 2 |
| CS Golden Spin | | 6 |
| CS Ice Star | 2 | |
| CS Nebelhorn Trophy | 5 | |
| CS Warsaw Cup | 4 | |